b'\n_START_ARTICLE_\nGorski apolon\n_START_SECTION_\nOpis\n_START_PARAGRAPH_\nGorski apolon obi\xc4\x8dajno \xc5\xbeivi na nadmorskih vi\xc5\xa1inah med 1000 in 2000 metri, kjer junija in julija leta po planinskih travnikih in pa\xc5\xa1nikih. Njegov razpoznaven znak so rde\xc4\x8de-\xc4\x8drno obrobljene o\xc4\x8desaste lise na zadnjih krilih, katerih osnovna barva je bela. Na prednjih krilih ima ta metulj \xc4\x8drne okroglaste pege._NEWLINE_Samice do konca poletja odlo\xc5\xbeijo jaj\xc4\x8deca v bli\xc5\xbeino bele homulice, ki je najbolj pogosta hranilna rastlina apolonovih gosenic v Sloveniji. Te v jaj\xc4\x8decih po\xc4\x8dakajo do pomladi, potem pa se izle\xc5\xbeejo. Po nekaj tednih, ko merijo v dol\xc5\xbeino \xc5\xbee pribli\xc5\xbeno 6 centimetrov, se spustijo na tla in se pod kamnom ali v skalni razpoki zabubijo. Razvoj gosenic in preobrazba sta v veliki meri odvisna od koli\xc4\x8dine hrane, ki je na voljo, ter vremenskih razmer.'